**OSCAR WILDE, SALOMA**

**Dijak z urejevalnikom besedil napiše sestavek, v katerem:**

– predstavi podatke o avtorju in njegovem umetniškem ustvarjanju;

– avtorja umesti v zgodovinski čas in literarno obdobje ter premisli, ali že pozna kakšnega literarnega ustvarjalca iz tega obdobja;

– razloži, ali je bila snov Wildove drame o Salomi že kdaj umetniško obdelana in kdo je Janez Krstnik ter kako je njegovo obglavljenje opisano v Svetem pismu;

– pojasni, kakšno vlogo imajo glavne literarne osebe – Johanaan, Herod, Herodiada in Saloma – pri poteku dogodkov, ki privedejo do tragičnega konca;

– primerja slogovna sredstva s svetopisemskim slogom in zna razložiti, na katero znano svetopisemsko besedilo spominjajo njene primerjave;

– analizira dogajalno zgradbo (določi zasnovo, zaplet, vrh, razplet in razsnovo) in grafično prikaže razvoj dogodkov;

– utemelji, ali je Saloma dekadenčna drama in kaj je bistvo Wildovega esteticizma in s tem dekadence, ki jo pooseblja;

– spremeni Salomin govor tako, da bo skušala Johanaana pridobiti z grožnjami, obljubami, svetovanjem, tožbami, toženjem, zmerjanjem … Razmisli tudi o tem, katere od omenjenih strategij so glede na Johanaanovo osebnost povsem brez možnosti;

– razloži v esejski nalogi misel: *Skrivnost ljubezni je večja od skrivnosti smrti!*

Za utrjevanje reši tudi delovni list Oscar Wilde, Saloma\_DL.

Na delovnem listu lahko odgovoriš le na tista vprašanja, na katera še nisi odgovoril med obravnavo. Si na vprašanja lahko odgovoril sam ali ti je pri tem kdo pomagal?

Dopolni povedi:

1. Ko sem se učil, sem se naučil/spoznal \_\_\_\_\_\_\_\_\_\_\_\_\_\_\_\_\_
2. Moje znanje in izdelek dokazujeta, da znam in razumem \_\_\_\_\_\_\_\_\_\_\_\_\_\_\_\_\_\_\_\_
3. Iz nalog je razvidno, da sem v pripravo vložil veliko truda, ker \_\_\_\_\_\_\_\_\_\_\_\_\_\_\_\_\_\_\_\_

Predvideni čas izdelave: 14 dni

|  |
| --- |
| **Standard znanja** |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Viri:

– Ambrož, Degan -Kapus, Krakar-Vogel, Novak-Popov, Štrancar, Torkar-Papež, Zupan Sosič: Branja 3. Ljubljana: DZS, 2002.

– Kos: Svet književnosti 3. Maribor: Obzorja, 2002.

– Pavlič, Smolej, Pezdirc Bartol, Lah, Rovtar, Perko: Berilo 3, Umetnost besede. Ljubljana: Mladinska knjiga, 2009.

– Wilde: Saloma. Klasje. Ljubljana: DZS, 1994.

– Slika: Oscar Wilde, <https://www.google.si/search?q=osCAR+WILDE&source=lnms&tbm=isch&sa=X&ved=0ahUKEwixq8jsy8vTAhVEuhQKHTYhBoQQ_AUIBigB&biw=1920&bih=950#imgrc=Xc1tA3SHmvffvM>, 25. 6. 2017.

Pri učenju in pripravi gradiva lahko izbereš tudi druge vire.